cyanic-selkie/wikianc huggingface dataset:
Λευκορωσία
Γεωγραφία
right|250px Η Λευκορωσία είναι σχετικά επίπεδη χώρα, χωρίς μεγάλα βουνά. Το ψηλότερο σημείο της είναι ο λόφος Τζιαρζίνσκαγια με υψόμετρο 345 μέτρα και το χαμηλότερο βρίσκεται στον ποταμό Νεμάν με 90 μέτρα. Η χώρα διασχίζεται από τρία σημαντικά ποτάμια: το Νεμάν, το Πρίπιατ και το Δνείπερο. Ακόμα η Λευκορωσία έχει 11.000 λίμνες. Παραπάνω από το 40% της έκτασης της αποτελείται από δάση. Το μέσο υψόμετρο της Λευκορωσίας είναι 160 μέτρα πάνω από το επίπεδο της θάλασσας. Το κλίμα χαρακτηρίζεται από ήπιους προς ψυχρούς χειμώνες, με τις μέσες θερμοκρασίες Ιανουαρίου να κυμαίνονται από -4 °C στα νοτιοδυτικά (Μπρεστ) και στα βορειοανατολικά -8 °C (Βίτσεμπσκ), και δροσερά και υγρά καλοκαίρια, με μέση θερμοκρασία 18 °C. Η χώρα έχει μια ετήσια βροχόπτωση 550-700 χιλιοστών. Η χώρα βρίσκεται στη μεταβατική ζώνη μεταξύ ηπειρωτικών κλιμάτων και θαλάσσιων κλιμάτων.
Οι φυσικοί πόροι της είναι τα δάση της, μικρές ποσότητες φυσικού αερίου και πετρελαίου, γρανίτης, πηλός, κιμωλία κ.ά.
Διακυβέρνηση
Το πολίτευμα της Λευκορωσίας είναι Προεδρική δημοκρατία. Η εξουσία ασκείται από τον πρόεδρο της χώρας και από το κοινοβούλιο. Ο πρωθυπουργός είναι συνταγματικά ο επικεφαλής της κυβέρνησης αλλά τυπικά οι ουσιαστικές αρμοδιότητες ανήκουν στον πρόεδρο. Οι εξουσίες που ασκεί είναι αυτές που του αναθέτει ο πρόεδρος ενώ βοηθά και συνεπικουρεί τον πρόεδρο στην άσκηση των καθηκόντων του. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
Σύμφωνα με το Σύνταγμα του 1994, που τροποποιήθηκε το 1996, η νομοθετική εξουσία της Λευκορωσίας αποτελείται από δύο σώματα. Τη Βουλή των Αντιπροσώπων (110 μέλη) και το Συμβούλιο της Δημοκρατίας (64 έδρες). Μετά την ανεξαρτησία της το 1991, η Λευκορωσία αγωνίζεται να ανακαλύψει την ταυτότητά της. Το πρώτο Σύνταγμα μετά τη διάλυση της Ε.Σ.Σ.Δ. υιοθετήθηκε τον Μάρτιο του 1994 με δημοψήφισμα. Στα μέσα τού '94 ο Αλεξάντερ Λουκασένκο (ο οποίος ηγείτο της κοινοβουλευτικής επιτροπής κατά της διαφθοράς) εξελέγη πρώτος πρόεδρος της Λευκορωσίας. Από τις πρώτες μέρες της εκλογής του, ο Λουκασένκο κατέστησε σαφή τη δέσμευσή του για πολιτική και οικονομική προσέγγιση με τη Ρωσία. Το 1996, έγιναν αποδεκτές με δημοψήφισμα οι προτεινόμενες συνταγματικές μεταρρυθμίσεις από τον Λουκασένκο, για ενίσχυση των εξουσιών του, ως αντιστάθμισμα στη βαλλόμενη από τη δύση (Ε.Ε., Η.Π.Α.) πολιτική του. Οι βουλευτές που τον στήριξαν ψήφισαν την αντικατάσταση του Ανωτάτου Συμβουλίου με νέα Βουλή Αντιπροσώπων, η οποία δεν έχει αναγνωρισθεί από διεθνείς οργανισμούς όπως ο ΟΑΣΕ. Τον Σεπτέμβριο του 2001, ο Λουκασένκο επανεξελέγη πρόεδρος με 75,6%. Επίσης, το 2013-14 ήταν η χειρότερη δημοκρατία της Ευρώπης όταν προσπέρασε τη Ρωσία. Επίσης, είναι η χώρα με τη χαμηλότερη ελευθερία του τύπου σε όλη την Ευρώπη. Η παγκόσμια κατάταξή της είναι 157η ανάμεσα σε 180 χώρες. Η διακυβέρνηση του, έχει δεχθεί αρκετές κριτικές. Σύμφωνα με την Κοντολίζα Ράις έχει χαρακτηριστεί η χώρα ως «η τελευταία δικτατορία της Ευρώπης».
Εκλογές
Στη χώρα διεξάγονται προεδρικές και βουλευτικές εκλογές. Στις πιο πρόσφατες προεδρικές εκλογές τον Αύγουστο του 2020 ο Αλεξάντερ Λουκασένκο εξελέγη για έκτη θητεία, που θα διαρκεί τα έτη 2020-2025.
Θανατική ποινή
Η Λευκορωσία είναι η μόνη Ευρωπαϊκή χώρα που χρησιμοποιεί ακόμα τη θανατική ποινή. Οι ΗΠΑ και η Λευκορωσία ήταν οι μόνες δύο χώρες από τα 56 κράτη μέλη του Οργανισμού για την Ασφάλεια και τη Συνεργασία στην Ευρώπη που πραγματοποίησαν εκτελέσεις κατά τη διάρκεια του 2011.
Στατιστικά στοιχεία
Η οικονομία της χώρας είναι σοβιετικού τύπου, δηλαδή υπάρχει κεντρικός σχεδιασμός από το κράτος. Στη χώρα οι άνεργοι είναι 679.000, 1,5% (εκτ. 2005), και ένα σημαντικό ποσοστό είναι γυναίκες. Την 1η Ιουλίου 2016, το παλιό ρούβλι αντικαταστάθηκε από το νέο ρούβλι με αναλογία 10.000 προς 1, που θα βοηθήσει σε μείωση του πληθωρισμού. Ο νέος κωδικός ISO 4217 είναι ο BYN. Η χρήση των παλιών ρουβλιών ήταν εφικτή και στο δεύτερο εξάμηνο του 2016, και ο σχεδιασμός όμοιος με το ευρώ. Τα χαρτονομίσματα θα είναι των 5, 10, 20, 50, 100, 200 και 500 ρουβλιών και τα κέρματα θα είναι των 1, 2, 5, 10, 50 καπίκιων, καθώς και των 1 και 2 ρουβλιών, τα οποία τέθηκαν σε διάθεση την 1η Ιουλίου 2016. Η ανακοίνωση της έκδοσης του νέου ρουβλιού έγινε τον Νοέμβριο του 2015.
Βιομηχανία
Η Λευκορωσία είναι μια πολύ αναπτυγμένη βιομηχανικά χώρα, ήδη από την εποχή της Σοβιετικής Ένωσης και με τα δεδομένα εκείνης της εποχής. Σήμερα είναι ακόμη παραγωγική και αξιόπιστη, αν και τεχνολογικά παρωχημένη. Σημαντικός τομέας των εξαγωγών αποτελεί η διύλιση πετρελαίου και η παραγωγή οχημάτων, έχοντας ένα σημαντικό μέρος των εξαγωγών.
Η πιο γνωστή είναι η βιομηχανία οχημάτων και βαρέων μηχανημάτων Μπελαρούς (γνωστά τα ομώνυμα τρακτέρ). Ακόμα και σήμερα, πολλά εξαρτήματα της αεροπορίας και της διαστημικής υπηρεσίας της Ρωσίας εξακολουθούν και κατασκευάζονται εδώ. Σημειωτέο είναι επίσης ότι και το σημερινό πολιτικό καθεστώς δίνει αρκετό βάρος στην τεχνική μόρφωση, έτσι ώστε όλοι σχεδόν οι Λευκορώσοι εργαζόμενοι να έχουν πτυχία σε κάποιο τεχνικό τομέα.
Αξίζει επίσης να αναφερθεί η βιομηχανία πρωτογενούς παραγωγής γουναρικών, με αξιοσημείωτες εξαγωγές σε Ιταλία και Ελλάδα.
Δημογραφία
Οι δύο επίσημες γλώσσες της χώρας είναι τα ρωσικά και τα λευκορωσικά. Οι μειονότητες μιλούν πολωνικά, ουκρανικά και Ανατολικά Γίντις. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 74,8 χρόνια (69,7 χρόνια οι άνδρες και 79,6 οι γυναίκες).
Τα Λευκορωσικά, αν και δεν χρησιμοποιείται τόσο ευρέως όσο τα ρωσικά, είναι η μητρική γλώσσα του 53.2% του πληθυσμού, ενώ η ρωσική γλώσσα είναι η μητρική γλώσσα μόνο του 41.5%.
Θρησκεία
αριστερά|μικρογραφία|Καθεδρικός Ναός της Αγίας Σοφίας στο Πόλοτσκ Σύμφωνα με κυβερνητικές πηγές, τον Νοέμβριο του 2011, το 58,9% των Λευκορώσων ανήκουν σε κάποιο είδος θρησκείας. Οι πιο πολλοί από αυτούς είναι Ανατολικοί Ορθόδοξοι και (Εξαρχάτο της Λευκορωσίας, της ρωσικής Ορθόδοξης Εκκλησίας) αποτελεί περίπου το 82%. Ο Ρωμαϊκός Καθολικισμός εξασκείται περισσότερο στις δυτικές περιφέρειες, και υπάρχουν επίσης διάφορα δόγματα του Προτεσταντισμού. Οι μειονότητες εξασκούν επίσης τον ελληνικό Καθολικισμό, τον Ιουδαϊσμό, το Ισλάμ και το νεοπαγανισμό.
Η Καθολική μειονότητα της Λευκορωσίας είναι συγκεντρωμένη στο δυτικό τμήμα της χώρας, ειδικά γύρω από τη Χρόντνα, αποτελούμενη από ένα μείγμα Λευκορώσων και πολωνικών και λιθουανικών μειονοτήτων της χώρας. Σε δήλωση προς τα ΜΜΕ σχετικά με τους δεσμούς Λευκορωσίας-Βατικανού, ο Πρόεδρος Λουκασένκο δήλωσε ότι οι Ορθόδοξοι και Καθολικοί πιστοί είναι τα «δύο βασικά δόγματα στη χώρα μας».
Η Λευκορωσία ήταν κάποτε ένα σημαντικό κέντρο Εβραίων της Ευρώπης, με το 10% του πληθυσμού να είναι Εβραίοι. Αλλά από τα μέσα του 20ού αιώνα, ο αριθμός των Εβραίων μειώθηκε από το Ολοκαύτωμα, την απέλαση και τη μετανάστευση, οπότε σήμερα αποτελούν μια πολύ μικρή μειονότητα που αποτελεί λιγότερο από το ένα τοις εκατό του πληθυσμού της χώρας. Οι Τατάροι Λίπκα, που αριθμούν πάνω από 15.000 άτομα, είναι κυρίως Μουσουλμάνοι. Σύμφωνα με το άρθρο 16 του Συντάγματος, η Λευκορωσία δεν έχει επίσημη θρησκεία. Ενώ η ελευθερία της θρησκείας χορηγείται στο ίδιο άρθρο, οι θρησκευτικές οργανώσεις που θεωρούνται επιβλαβείς για την κυβέρνηση ή την κοινωνική τάξη μπορούν να απαγορευτούν.
Μεταφορές
Η οδήγηση γίνεται στα δεξιά.
Πολιτισμός
Η Λευκορωσία έχει αξιόλογη λαϊκή μουσική παράδοση. Ο γνωστότερος ίσως Λευκορώσος καλλιτέχνης είναι ο ζωγράφος Μαρκ Σαγκάλ.
Το 2015 τιμήθηκε με το βραβείο Νόμπελ Λογοτεχνίας η Σβετλάνα Αλεξίεβιτς.
Ενδυμασία
Η παραδοσιακή λευκορωσική ενδυμασία προέρχεται από την εποχή των Ρως του Κιέβου. Λόγω του δροσερού κλίματος, τα ρούχα σχεδιάστηκαν για να διατηρούν τη θερμότητα του σώματος και συνήθως κατασκευάζονται από λινάρι ή μαλλί. Είναι διακοσμημένα με περίτεχνα σχέδια, λόγω της επιρροής από τα γειτονικά έθνη: Πολωνοί, Λιθουανοί, Λετονοί, Ρώσοι και άλλα ευρωπαϊκά έθνη. Κάθε περιοχή της Λευκορωσίας έχει αναπτύξει συγκεκριμένα σχέδια σχεδιασμού. Ένα διακοσμητικό μοτίβο που είναι συνηθισμένο στη πρώιμη ενδυμασία κοσμεί σήμερα το άσπρο μέρος της εθνικής σημαίας της Λευκορωσίας, που εγκρίθηκε σε αμφισβητούμενο δημοψήφισμα το 1995.
Κουζίνα
μικρογραφία|Ντρανίκι, το εθνικό πιάτο Η Λευκορωσική κουζίνα αποτελείται κυρίως από λαχανικά, κρέας (κυρίως χοιρινό) και ψωμί. Τα φαγητά συνήθως μαγειρεύονται αργά ή ψήνονται. Συνήθως, οι Λευκορώσοι τρώνε ένα μικρό πρωινό και δύο χορταστικά γεύματα, με το δείπνο να είναι το μεγαλύτερο γεύμα της ημέρας. Το σιτάρι και η σίκαλη καταναλώνονται στη χώρα, αλλά η σίκαλη βρίσκεται σε περισσότερη αφθονία λόγω των σκληρών συνθηκών για την καλλιέργεια σιταριού. Για να δείξουν τη φιλοξενία, ένας οικοδεσπότης προσφέρει ψωμί και αλάτι όταν χαιρετάει έναν επισκέπτη.
Τηλεπικοινωνίες
Το κρατικό μονοπώλιο τηλεπικοινωνιών, η Beltelecom, κατέχει την αποκλειστική διασύνδεση με παρόχους Διαδικτύου εκτός της Λευκορωσίας. Η Beltelecom κατέχει όλα τα κανάλια που συνδέονται με τα συστήματα των Lattelecom, TEO LT, Tata Communications (πρώην Teleglobe), Synterra, Rostelecom, Transtelekom και MTS ISP. Η Beltelecom είναι ο μόνος φορέας που έχει την άδεια να παρέχει εμπορικές υπηρεσίες VoIP στη Λευκορωσία.
Μνημεία Παγκόσμιας Κληρονομιάς
Η Λευκορωσία διαθέτει τέσσερα μνημεία παγκόσμιας κληρονομιάς που έχουν χαρακτηριστεί από την UNESCO: το Καστρικό Σύμπλεγμα Μιρ, το Κάστρο Νέσβιζ, το Μπελοβέζσκαγια Πούστσα (μοιράζεται με την Πολωνία) και το Γεωδαιτικό Τόξο Στρούβε (μοιράζεται με εννέα άλλες χώρες).
Διοικητική διαίρεση
Η Λευκορωσία διαιρείται σε 6 Βόμπλαστς (вобласць), λέξη που μεταφράζεται σε «περιφέρεια». Η διαίρεση αυτή χρονολογείται ήδη από τη Σοβιετική περίοδο.
right Η πρωτεύουσα και οι 6 περιφέρειες της Λευκορωσίας:
Εξωτερικοί σύνδεσμοι
Κατηγορία:Ευρωπαϊκά κράτη Κατηγορία:Περίκλειστα κράτη Κατηγορία:Ανατολική Ευρώπη
Κράλιεβο
Το Κράλιεβο (σερβικά: Краљево /Kraljevo) είναι πόλη της κεντρικής Σερβίας και το διοικητικό κέντρο της Επαρχίας Ράσκα και έχει πληθυσμό 68.749 κατοίκους (2011), ενώ ο δήμος του 125.488 κατοίκους. Είναι κτισμένο στις όχθες του ποταμού Ιμπάρ, 7 χιλιόμετρα δυτικά της συμβολής του με τον δυτικό Μοράβα, ανάμεσα στα όρη Κότλενικ (749 μ.) στα βόρεια και Στόλοβι (1.325 μ.) στα νότια. Με έκταση 1530 τ.χλμ. είναι ο μεγαλύτερος σε έκταση δήμος της Σερβίας (μετά το Βελιγράδι).
Ο πληθυσμός της πόλης έχει αυξηθεί εξαιτίας της εσωτερικής μετανάστευσεις από το Κόσοβο (περίπου 18.500 μετανάστες).
Ονομα
Παλαιότερα γνωστό ως Ρούντο Πόλιε (Рудо Поље), Kαράνοβατς (Карановац) και Ρανκοβίτσεβο (Ранковићево), το Κράλιεβο έλαβε το σημερινό του όνομα, που σημαίνει «Βασιλική Πόλη», από τον Βασιλιά Μίλαν Α΄ της Σερβίας προς τιμή της δικής του στέψης και έξι Σέρβων βασιλιάδων που είχαν στεφθεί στην περιοχή αυτή. Το σύγχρονο οικόσημο της πόλης περιέχει επτά στέμματα που συμβολίζουν τους επτά βασιλιάδες.
Ιστορία και αξιοθέατα
Η «κάτω» περιοχή του Ιμπάρ θεωρείται η πρώτη περιοχή όπου οι Σέρβοι άρχισαν να αναπτύσσουν πολιτιστική, πολιτική και οικονομική ζωή. Το Σερβικό κράτος της Ράσκα σχηματίστηκε τον 11ο αιώνα, με κέντρο την παλιά πόλη του Ρας στην περιοχή του σημερινού Νόβι Παζάρ. Υπάρχουν πολυάριθμα μοναστήρια στην περιοχή του Κράλιεβο, της Στουντένιτσα (1188), το Γκράντατς και το Στάρα Πάβλιτσα. Υπάρχει επίσης ένα μεσαιωνικό φρούριο γνωστό ως Μάγκλιτς. Το Μοναστήρι Ζίτσα (1219) ήταν η αρχική έδρα του Σέρβου Αρχιεπισκόπου και χρησιμοποιήθηκε για τη στέψη των Σέρβων βασιλιάδων.
Το χωριό Ρούντο Πόλιε, από το οποίο προέκυψε το Κράλιεβο, ιδρύθηκε τον 14ο αιώνα. Η περιοχή καταλήφθηκε από τους Τούρκους μεταξύ 1458 και 1459.
Κατά την Τουρκοκρατία το Ρούντο Πόλιε έγινε γνωστό ως Kαράνοβατς. Το Kαράνοβατς έγινε σημαντικός οικισμός κατά τη διάρκεια του πολέμου μεταξύ Αυστρίας και Τουρκίας μεταξύ 1718 και 1739. Μετά το 1718 δημιουργήθηκε σύνορο μεταξύ Αυστρίας και Τουρκίας κατά μήκος της δεξιάς όχθης του ποταμού Μοράβα, γεγονός που κατέστησε το Kαράνοβατς καταφύγιο για τους Τούρκους που έφευγαν κυνηγημένοι από τους Αυστριακούς.
Κατά την πρώτη εξέγερση των Σέρβων το 1805 το Kαράνοβατς υπέστη σοβαρές ζημιές και οι περισσότεροι Τούρκοι έφυγαν, αφήνοντας τους Σέρβους να συνεχίσουν την ανάπτυξη της πόλης κατά την περίοδο που ακολούθησε την εξέγερση. Μετά τη Δεύτερη Σερβική Εξέγερση το απελευθερωμένο Kαράνοβατς έγινε η πρωτεύουσα της χώρας το 1819 υπό την ηγεσία του Πρίγκιπα Μίλος Ομπρένοβιτς. Την εποχή εκείνη κτίστηκε ο Ορθόδοξος Καθεδρικός ναός της Αγίας Τριάδας, το Gospodar Vasin konak, ένα αρχοντικό που χρησιμοποιείτο από πλούσιους επισκέπτες, καθώς και πολλά σημαντικά δημόσια κτίρια. Το Κράλιεβο απέκτησε το πρώτο του πολεοδομικό σχέδιο και έγινε σημαντική οικονομικά πόλη.
Το 1919 ο Νικολάι Βελιμίροβιτς ανακηρύχθηκε επίσκοπος της Ζίτσα και έζησε για λίγο στην πόλη. Επέστρεψε και πάλι το 1935 και έμεινε μέχρι το 1941. Ανοικοδόμησε και επέκτεινε το μοναστήρι.
Κατά τον Β΄ Παγκόσμιο Πόλεμο το Κράλιεβο ενεπλάκη στις μάχες μεταξύ του κατοχικού Γερμανικού στρατού και των Σέρβων. Το 1941 ντόπιοι μαχητές της αντίστασης επιτέθηκαν σε μια Γερμανική φρουρά που στάθμευε κοντά στο Κράλιεβο. Σε αντίποινα για τις μεγάλες απώλειες που υπέστη ο Γερμανικός στρατός σε αυτή την επίθεση, η Βέρμαχτ σφαγίασε περίπου 2.000 κατοίκους της πόλης. Τον Νοέμβριο του 1944 έγιναν σφοδρές μάχες στο Κράλιεβο και στις γύρω περιοχές. Οι σοβιετικές και γιουγκοσλαβικές δυνάμεις πολέμησαν σκληρά εναντίον των Γερμανών και το Κράλιεβο απελευθερώθηκε στις 29 Νοεμβρίου 1944.
Οι Νατοϊκοί βομβαρδισμοί κατά της Γιουγκοσλαβίας το 1999 έπληξαν σοβαρά το Κράλιεβο και τους πολίτες του και ο πρώτος πυραύλος που έπεσε στη Γιουγκοσλαβία έπληξε το Αεροδρόμιο Λάτζεβτσι, που βρίσκεται κοντά στην πόλη. Σημαντικό χαρακτηριστικό της περιοχής είναι η Εκκλησία της Στέψεως, που ανήκει στο μοναστήρι Ζίτσα. Εδώ λέγεται ότι στέφθηκαν επτά Σέρβοι βασιλιάδες (τα επτά στέμματα του θυρεού της πόλης αντιπροσωπεύουν αυτή την υπόθεση). Η εκκλησία είναι Βυζαντινού ρυθμού και έχει μερικώς αποκατασταθεί, ενώ μόνο ο κύριος πύργος παραμένει από το αρχικό κτίριο που χρονολογείται από το 1210, όταν ιδρύθηκε από τον Αγιο Σάβα, προστάτη άγιο της Σερβίας.
Το περίφημο μοναστήρι της Στουντένιτσα, 39χλμ. νοτιοδυτικά του Κράλιεβο, βρίσκεται ψηλά ανάμεσα στα νοτιοδυτικά βουνά, με θέα του Στουντένιτσα, παραπόταμου του Iμπάρ. Αποτελείται από μια ομάδα παλιομοδίτικων κτιρίων από ξύλο και κονίαμα, ένα ψηλό καμπαναριό και μια μικρή εκκλησία από λευκό μάρμαρο, που ιδρύθηκε το 1190 από τον Βασιλιά Στέφανο Α΄ Νεμάνια, που έγινε μοναχός και ανακηρύχθηκε άγιος ως Άγιος Συμεών. Τα ανάγλυφα γύρω από τις βόρειες, νότιες και δυτικές πόρτες έχουν παραμορφωθεί μερικώς από τους Τούρκους. Οι εσωτερικοί τοίχοι είναι διακοσμημένοι με βυζαντινές τοιχογραφίες, μεταξύ των οποίων μόνο μια παράσταση του Μυστικού Δείπνου και οι εικονογραφήσεις πέντε αγίων παραμένουν από το αρχικό έργο. Ο τρούλος και ο νάρθηκας είναι νεώτερες προσθήκες.
Η ασημένια λειψανοθήκη του Αγίου Συμεών βρίσκεται μέσα στην εκκλησία, μαζί με πολλά χρυσά και ασημένια αντικείμενα, εκκλησιαστικά σκεύη και παλιά χειρόγραφα, καθώς και σειρά από άμφια και λειψανοθήκες, που πιστεύεται από τους μοναχούς ότι ανήκαν στον Άγιο Σάβα, που ίδρυσε το πρώτο νοσοκομείο στη Στουντένιτσα τον 13ο αιώνα.
Σε διάφορες ιστορικές περιόδους το Κράλιεβο ήταν μέρος διαφόρων διοικητικών σχημάτων εντός της Σερβίας, για παράδειγμα στο Βασίλειο των Σέρβων, Κροατών και Σλοβένων, ως τμήμα της Βόρειας Σερβίας, στο Βασίλειο της Γιουγκοσλαβίας ως τμήνα της Μπανόβινας της Μοραβίας κ.λπ., και σήμερα είναι επίσημα τμήμα της Περιφέρειας Σουμάντιγια και Δυτική Σερβία.
Σεισμός του 2010
Το Κράλιεβο σείστηκε από σεισμό μεγέθους 5.4 στις 3 Νοεμβρίου 2010. Δύο άνθρωποι έχασαν τη ζωή τους και πάνω από 100 υπέστησαν ελαφρούς τραυματισμούς. Ορισμένα κτίρια υπέστησαν ζημιές και αρκετές εκατοντάδες, κυρίως μεγάλα κτίρια, κατέστησαν ακατοίκητα. Υπήρξαν αρκετές ασθενέστερες μετασεισμικές δονήσεις, περιλαμβανομένου ενός σεισμού 4.3 στις 4 Νοεμβρίου. .
Δημογραφικά
Σύμφωνα με τα αποτελέσματα της απογραφής του 2011 στην περιοχή του Δήμου του Κράλιεβο ζουν 125.488 κάτοικοι.
Eθνοτικές ομάδες
Eθνοτικές ομάδες στην πόλη του Κράλιεβο σύμφωνα με την απογραφή του 2011:
Τουρισμός
Από το 1990 διεξάγεται ετήσιος αγώνας λεμβοδρομίας με τίτλο "Χαρωπή κτάβαση" (Veseli spust) στον ποταμό Iμπάρ. Η διαδρομή έχει μήκος 25 χιλιόμετρα, ξεκινάει από το φρούριο Mάγκλιτς και καταλήγει στο Κράλιεβο. Πραγματοποιείται στις αρχές Ιουλίου και το 2017 συμμετείχαν πάνω από 300 βάρκες και 5.000 άτομα. Η πρώτη λεμβοδρομία το 1990 είχε 150 συμμετέχοντες, αλλά ο αριθμός αυξήθηκε σε 10.000 το 2004-06 και 20.000 το 2008.
Διάσημοι κάτοικοι
Ο παίκτης του NBA Βλάντε Ντίβατς ξεκίνησε την καριέρα του στο Κράλιεβο, παίζοντας για την ομάδα μπάσκετ "Σλόγκα" (η σύζυγός του είναι από το Κράλιεβο). Σήμερα υποστηρίζει οικονομικά τον σύλλογο. Ένας άλλος παίκτης του NBA, ο Nέναντ Κρστιτς, γεννήθηκε στο Κράλιεβο και έπαιξε στην ομάδα της πόλης "Mάσινατς". Το Κράλιεβο είναι η γενέτειρα του διεθνούς ποδοσφαιριστή Aλεκσάνταρ Λούκοβιτς.
Εξωτερικοί σύνδεσμοι
Κατηγορία:Πόλεις της Σερβίας
Τερένσι Μος
Ο Τερένσι Μός (Terenci Moix, πραγματικό όνομα Ramon Moix i Meseguer, 5 Ιανουαρίου 1942 – 2 Απριλίου 2003) ήταν Ισπανός συγγραφέας. Γεννήθηκε στην Βαρκελώνη το 1942 και απεβίωσε στην Βαρκελώνη τον Απρίλιο του 2003. Ήταν αυτοδίδακτος και δημοσίευσε το πρώτο του έργο, La torre de los vicios capitales, το 1968. Τα έργα του καυτηρίαζαν τις αξίες της εποχής του, ιδιαίτερα κατά την περίοδο της δικτατορίας του Φράνκο. Συνεργάστηκε με διάφορες εφημερίδες: Tele-Exprés, Tele-Estel, El Correo Catalán, Destino, Nuevos Fotogramas, Serra d'Or και El País. Είχε δηλώσει ότι ήταν ομοφυλόφιλος. Έχει βραβευτεί με το Premio Planeta το 1986 για το βιβλίο του No me digas que fue un sueno (Μη πεις πως ήταν όνειρο). Εργα του έχουν μεταφραστεί στα γερμανικά, ελληνικά, νορβηγικά, ιαπωνικά όχι όμως στα αγγλικά.
Ρόσα Μοντέρο
Η  Ρόσα Μοντέρο (Rosa Montero Gayo, 3 Ιανουαρίου 1951) είναι Ισπανίδα δημοσιογράφος και συγγραφέας.
Γεννήθηκε το 1951 στη Μαδρίτη. Έχει βραβευθεί με το Ισπανικό εθνικό βραβείο δημοσιογραφίας το 1981. Είναι στέλεχος της εφημερίδας Ελ Παΐς από το 1981.
Εξωτερικοί σύνδεσμοι
Κατηγορία:Ισπανοί συγγραφείς Κατηγορία:Ισπανοί δημοσιογράφοι
Αριστογείτων (αποσαφήνιση)
Η ονομασία Ἀριστογείτων μπορεί να αναφέρεται στα παρακάτω θέματα:
Ελληνική Αρχαιολογική Υπηρεσία
Η Ελληνική Αρχαιολογική Υπηρεσία είναι κρατική υπηρεσία, η οποία τελεί υπό την αιγίδα του Υπουργείου Πολιτισμού, ενώ είναι υπεύθυνη για την εποπτεία του συνόλου των αρχαιολογικών ανασκαφών, των μουσείων, καθώς και του συνόλου της αρχαιολογικής κληρονομιάς της χώρας.
Είναι η παλαιότερη τέτοιου είδους υπηρεσία στην Ευρώπη, καθώς ιδρύθηκε το 1833, αμέσως μετά τη δημιουργία του σύγχρονου κράτους της Ελλάδας.
Θεσμοθέτηση
Η ιστορία της θεσμοθέτησης της Ελληνικής Αρχαιολογικής Υπηρεσίας είναι μακρά και εκκινεί από τον Αδαμάντιο Κοραή ο οποίος υπομνημάτισε προς το Οικουμενικό Πατριαρχείο και την Ιερά Σύνοδο τις γενικές αρχές καταγραφής των αρχαιοτήτων σε καταλόγους και περιέγραψε συγκεκριμένα μέτρα κατά της αρχαιοκαπηλίας. Κατά την Επανάσταση του 1821 εκδόθηκαν διοικητικές και νομοθετικές πράξεις που είχαν ως στόχο την προστασία των αρχαιοτήτων. Στα πλαίσια της σύστασης του ελληνικού κράτους 1827, η Γ΄ Εθνοσυνέλευση Τροιζήνας θέσπισε με ψήφισμα την απαγόρευση πώλησης και μεταφοράς αρχαιοτήτων εκτός της επικράτειας του νεοσύστατου κράτους. Ο Καποδίστριας με τη σειρά του εξέδωσε την υπ. αρ. 2.400 διαταγή απαγόρευσης της εξαγωγής αρχαιοτήτων και την παραχώρησή τους στην Κυβέρνηση, πρακτική θεμελιακή για όλους τους μεταγενέστερους αρχαιολογικούς νόμους. Η Δ΄ Εθνοσυνέλευση Άργους επικύρωσε το ψήφισμα της Γ΄ Συνέλευσης της Τροιζήνας.
Εξωτερικοί σύνδεσμοι
Κατηγορία:Αρχαιολογία στην Ελλάδα Κατηγορία:Αρχαιολογικοί οργανισμοί
Καμέλια
Η Καμέλια ανήκει στα οξύφυλλα φυτά και χρησιμοποιείται κυρίως για καλλωπισμό εξωτερικών χώρων. Είναι ένα γένος φυτών που ανήκει στην τάξη Ερεικώδη.
Το φυτό της καμέλιας είναι αειθαλές δέντρο το οποίο κατάγεται από τη Κίνα και την Ιαπωνία. Πήρε το όνομά του από τον Γκέοργκ Γιόζεφ Κάμελ, Ιησουίτη ιεραπόστολο, ο οποίος ταξίδεψε στην Ασία και μελέτησε την χλωρίδα των Φιλιππίνων. Είναι γνωστό και με το όνομα «ρόδο της Ιαπωνίας». Περιλαμβάνει 100 με 250 είδη, μεταξύ των οποίων πιο γνωστά είναι η καμέλια η ιαπωνική και η καμέλια η σινική, το φυτό από το οποίο προέρχεται το τσάι.
Περιγραφή
Η καμέλια παράγει μεγάλα και εντυπωσιακά άνθη σε σχήμα τριαντάφυλλου και τα χρώματά της ποικίλουν από λευκό έως λαμπερό κόκκινο. Τα άνθη έχουν την ιδιότητα να διατηρούνται για αρκετό χρονικό διάστημα πάνω στο φυτό. Αξιοπρόσεκτα είναι και τα φύλλα του φυτού, τα οποία έχουν λαμπερό, σκουροπράσινο χρώμα και μπορούν να διατηρηθούν για όλο τον χρόνο. Αναπτύσσεται αργά, ωστόσο, μπορεί να φτάσει μέχρι και τα 20 μέτρα ύψος. Διακρίνεται σε 100 με 250 είδη, ενώ τέσσερα είδη χρησιμοποιούνται για καλλωπισμό: Καμέλια η ιαπωνική (Camellia japonica), Καμέλια η σασάνκουα (Camellia sasanqua), Καμέλια η δικτυωτή (Camellia reticulata) και Καμέλια του Σαλουέν (Camellia saluenensis). Η πιο γνωστή είναι η ιαπωνική καμέλια (Camellia japonica).
Χώμα
Οι καμέλιες χρειάζονται έδαφος με υγρασία, εμπλουτισμένο με οργανικά υλικά και υψηλά επίπεδα αζώτου. Το pH του χώματος πρέπει να είναι γύρω στα 6,0. Επίσης, το χώμα πρέπει να είναι αφράτο και να μην παρουσιάζει υψηλές ποσότητες ασβεστίου ειδάλλως θα δημιουργηθούν καφέ κηλίδες στο φύλλωμα του φυτού. Επιπλέον, χρειάζεται να είναι ελαφρώς πατημένο, καθώς οι καμέλιες έχουν πυκνές, ινώδεις και ρηχές ρίζες. Το καταλληλότερο μείγμα χώματος μπορεί να αποτελείται από γόνιμο χώμα κήπου, τύρφη και άμμο. Η προσθήκη της κοπριάς θα ήταν επίσης ωφέλιμη.
Φροντίδα
Το φυτό αναπτύσσεται σε θερμά και υγρά κλίματα. Για να γίνει η διαφοροποίηση των ανθοφόρων οφθαλμών χρειάζεται η θερμοκρασία να κυμαίνεται στους 15 - 16 βαθμούς Κελσίου. Η διαφοροποίηση αυτή γίνεται και σε μεγαλύτερες θερμοκρασίες αλλά τότε προκύπτουν μικρότερα μπουμπούκια.
Στα πλαίσια της φροντίδας της καμέλιας περιλαμβάνεται και το κλάδεμα. Το κλάδεμα πρέπει να γίνεται αμέσως μετά το τέλος της ανθοφορίας και πριν την εμφάνιση των καινούριων ανθών. Κατά το κλάδεμα, αφαιρούμε τα ξερά κλαδιά που προεξέχουν και δίνουμε στο φυτό το σχήμα το οποίο προτιμάμε. Αραιώνουμε τη βλάστηση για να υπάρχει καλύτερη κυκλοφορία του αέρα. Η μεγάλη διάρκεια της ημέρας ευνοεί την παραγωγή των ανθών. Αν το φυτό βρίσκεται σε εξωτερικό χώρο καλό θα ήταν να σκιάζεται κατά την περίοδο έντονης ηλιοφάνειας. Επίσης, πρέπει να προφυλάσσεται σε περιπτώσεις έντονων καιρικών φαινομένων. Η λίπανση πρέπει να γίνεται κατά τους μήνες Μάιο και Ιούνιο αφού έτσι βοηθά στην παραγωγή των ανθών. Αν οι καμέλιες καλλιεργούνται σε εξωτερικό χώρο, τότε πρέπει να λιπαίνονται κάθε έξι εβδομάδες, δηλαδή κατά την περίοδο βλάστησης. Η λίπανση δεν είναι απαραίτητη κατά τη διάρκεια της ανθοφορίας.
Άινταχο
Το Άινταχο (αγγλ. State of Idaho, ) είναι πολιτεία των Ηνωμένων Πολιτειών της Αμερικής. Έχει έκταση 216.443 τ.χλμ. και πληθυσμό 1.981.332 κατοίκους (εκτίμηση 2022). Η μεγαλύτερη πόλη και πρωτεύουσά  είναι το Μπόιζι.
Καμέλια
Ασθένειες
Η καμέλια προσβάλλεται από τα κοκκοειδή τα οποία προκαλούν το κιτρίνισμα και την πτώση των φύλλων. Επίσης, υπάρχει και ο τετράνυχος ο οποίος καφετιάζει τα φύλλα σε ζεστό, ξηρό καιρό και μπορεί να προκαλέσει τη στρέβλωση στις κεντρικές νευρώσεις του φυτού. Επιπλέον, το φυτό μολύνεται συχνά από μύκητες. Οι μύκητες καταστρέφουν τα φυτά της καμέλιας ή στην καλύτερη περίπτωση δημιουργούν καφέ κηλίδες στα πέταλα ταν ανθών. Αναγκαίος είναι ο προληπτικός ψεκασμός με μυκητοκτόνα. Επίσης, ενδείκνυται να αφαιρέσουμε τα μολυσμένα φύλλα - άνθη από το φυτό ώστε να μην εξαπλωθεί περισσότερο η μόλυνση. Ο έλεγχος για τις ασθένειες της καμέλιας είναι σημαντικό να γίνεται συχνά.
Εξωτερικοί σύνδεσμοι
Κατηγορία:Ερεικώδη Κατηγορία:Τεϊώδη Κατηγορία:Καλλωπιστικά φυτά Κατηγορία:Χλωρίδα της Ασίας Κατηγορία:Άνθη
Άινταχο
Εκτός του Μπόισι, άλλες μεγάλες πόλεις είναι οι: Νάμπα, Άινταχο Φολς, Ποκατέλο και Μερίντιαν. Η Νάμπα και η Μερίντιαν ανήκουν στη μητροπολιτική περιοχή του Μπόισι που το 2006 είχε κατά προσέγγιση πληθυσμό 635.450 κατοίκων.
Ετυμολογία
Η προέλευση του ονόματος παραμένει μυστήριο. Στις αρχές της δεκαετίας του 1860, όταν το Κογκρέσο των Ηνωμένων Πολιτειών σκέφτεται να οργανώσει μια νέα περιοχή στα Βραχώδη Όρη, ο George M. Willing πρότεινε το όνομα "Άινταχο", το οποίο ισχυριζόταν ότι προέρχεται από έναν όρο Shoshone που σημαίνει «ο ήλιος προέρχεται από τα βουνά» ή «το κόσμημα των βουνών». Ο Willing αργότερα υποστήριξε ότι εφευρέθηκε το όνομα. Το Κογκρέσο αποφάσισε να ονομάσει την περιοχή Colorado Territory όταν δημιουργήθηκε τον Φεβρουάριο του 1861. Σκεπτόμενοι ότι θα πήγαιναν για το όνομα, οι ντόπιοι ονόμαζαν μια κοινότητα στο Colorado "Idaho Springs".
Ωστόσο, το όνομα "Idaho" δεν έπεσε στην αφάνεια. Την ίδια χρονιά το Κογκρέσο δημιούργησε το Κολοράντο, ένα νομό που ονομάζεται County of Idaho δημιουργήθηκε στην ανατολική Ουάσινγκτον. Ο νομός πήρε το όνομά του από ένα ατμόπλοιο με το όνομα Idaho, το οποίο ξεκίνησε στον ποταμό Κολούμπια το 1860. Δεν είναι σαφές αν το ατμόπλοιο ονομαζόταν πριν ή μετά την αποκάλυψη του ισχυρισμού του Willing. Ανεξάρτητα από αυτό, μέρος της περιοχής της Ουάσινγκτον, συμπεριλαμβανομένης της επαρχίας του Άινταχο, χρησιμοποιήθηκε για να δημιουργήσει το έδαφος του Άινταχο το 1863.
Παρά την έλλειψη αποδεικτικών στοιχείων για την προέλευση του ονόματος, πολλά βιβλία και στον 20ό αιώνα επανέλαβαν ως απολογισμό του Willing το όνομα "Idaho" που προέρχεται από τον όρο Shoshone "ee-da-how". Ένα βιβλίο ιστορίας του Άινταχο του 1956 λέει:
Το "Άινταχο" είναι ένα θαυμαστικό του Ινδιάνου Σοσόνι. Η λέξη αποτελείται από τρία μέρη. Το πρώτο είναι το "Ee", το οποίο στα αγγλικά μεταφέρει την ιδέα της «κατάρρευσης». Το δεύτερο είναι το "dah" που είναι το στέλεχος ή ρίζα του Shoshoni τόσο για τον "ήλιο" όσο και για το "βουνό". Η τρίτη συλλαβή, "πώς", υποδηλώνει το θαυμαστικό και το ίδιο πράγμα στο Shoshoni που κάνει το θαυμαστικό (!) Στην αγγλική γλώσσα. Η λέξη Shoshoni είναι "Ee-dah-how", και η ινδική σκέψη που μεταφέρεται έτσι όταν μεταφράζεται στα αγγλικά σημαίνει: "Ιδού, ο ήλιος έρχεται κάτω από το βουνό.
Γεωγραφία
Το Άινταχο συνορεύει με έξι πολιτείες των ΗΠΑ και μία επαρχία του Καναδά. Δεν έχει επαφή με τον Ειρηνικό Ωκεανό. Στα δυτικά συνορεύει με τις πολιτείες Ουάσινγκτον και Όρεγκον, νότια με Νεβάδα και Γιούτα και ανατολικά με τη Μοντάνα και το Ουαϊόμινγκ. Στο Βορρά έχει μικρού μήκους σύνορα (77 χιλιόμετρα) με τη Βρετανική Κολομβία του Καναδά.
Το τοπίο της πολιτείας περιλαμβάνει μερικές από τις μεγαλύτερες παρθένες εκτάσεις σε όλη τη χώρα. Μεγάλο μέρος της καλύπτεται από τα Βραχώδη όρη. Έχει άφθονους φυσικούς πόρους και πολλές γραφικές περιοχές, όπως χιονισμένες βουνοκορφές, ορμητικούς χειμάρρους, λίμνες και φαράγγια. Το φαράγγι Χελς (Hells Canyon) είναι το βαθύτερο φαράγγι στις ΗΠΑ. Σημαντικοί ποταμοί είναι οι Σνέικ, Κλαρκ Φορντ/Πεντ Ορίλ, Κλιργούοτερ και Σάλμον. Το λιμάνι του Λιούιστον, στη συμβολή των ποταμών Κλιργούοτερ και Σνέικ, είναι το πιο μακρινό σημείο στην ενδοχώρα με πλωτή πρόσβαση στον Ειρηνικό Ωκεανό (μέσω του ποταμού Κολούμπια).
Το ψηλότερο σημείο στην πολιτεία είναι η κορυφή του βουνού Μπόρα (Borah Peak), με υψόμετρο 3.859 μέτρων. Το χαμηλότερο είναι στο Λιούιστον (227 μέτρα).
Κλίμα
Το κλίμα στο Άινταχο έχει μεγάλη διαφοροποίηση ανά περιοχή. Αν και τα δυτικά σύνορα απέχουν 480 χιλιόμετρα από τον Ειρηνικό Ωκεανό, το κλίμα επηρεάζεται από τη θάλασσα ιδιαίτερα το χειμώνα, όπου η θερμοκρασία δεν είναι τόσο χαμηλή όσο σε άλλες περιοχές με αντίστοιχο υψόμετρο. Η επίδραση αυτή περιορίζεται σε κάποιες νοτιοανατολικές περιοχές της πολιτείας. Γενικά το κλίμα δεν χαρακτηρίζεται από ακραίες καιρικές συνθήκες. Τα καλοκαίρια είναι ζεστά αλλά εκτεταμένες περίοδοι καύσωνα (με μέγιστη θερμοκρασία πάνω από 38 °C) είναι σπάνιες. Αντίστοιχα το χειμώνα δεν παρατηρούνται συχνά μεγάλες περίοδοι με θερμοκρασία κάτω από το μηδέν.
Ιστορία
Ανθρώπινη παρουσία στην περιοχή του σημερινού Άινταχο εκτιμάται ότι υπάρχει εδώ και 14.500 χρόνια. Ανασκαφές το 1959 στο σπήλαιο Ουίλσον Μπατ στην τοποθεσία Τουίν Φολς έφεραν στο φως ευρήματα ανθρώπινης δραστηριότητας, που περιλαμβάνουν και αιχμές από βέλη, και τα οποία θεωρούνται από τα αρχαιότερα ευρήματα που έχουν ανακαλυφθεί στη βόρεια Αμερική. Ιθαγενείς φυλές της περιοχής αναφέρονται από τους ιστορικούς οι Νεζ Περς στο βορρά και οι Σοσόνε στο νότο.
Η αποστολή των Λιούις και Κλαρκ πέρασε από το Άινταχο το 1805 προς τον Ειρηνικό ωκεανό και το 1806 κατά την επιστροφή της ακολούθησε τον ποταμό Κλίαρλεϊκ. Ο πρώτος οικισμός μη ιθαγενών στην περιοχή ήταν το Κάλισπελ Χάους, στις όχθες της λίμνης Πεντ Ορέιλ, και ήταν ένας εμπορικός σταθμός για το εμπόριο γούνας. Ιδρύθηκε το 1809 από τον Ντέιβιντ Τόμσον της εταιρίας Νορθουέστ. Το 1812 ο Ντόναλντ Μακένζι ίδρυσε για λογαριασμό της εταιρίας Πασίφικ Φερ έναν σταθμό στον κάτω ρου του ποταμού Κλίαρλεϊκ κοντά στο σημερινό Λιούιστον. Ο σταθμός αυτός, γνωστός ως Κλιαρουότερ ή Μακένζι Ποστ λειτούργησε μέχρι την εξαγορά της Πασίφικ Φερ από την Νόρθουεστ το 1813 και στη συνέχεια εγκαταλείφθηκε. Οι πρώτες προσπάθειες για την ίδρυση οργανωμένων οικισμών έγιναν το 1860, ενώ η πρώτη μόνιμη εγκατάσταση κατοίκων ήταν το Λιούιστον το 1861.
Το Άινταχο, ως τμήμα της χώρας του Όρεγκον, διεκδικούταν τόσο από τις ΗΠΑ όσο και από τη Βρετανία, μέχρι το 1846, όταν η κυριαρχία της περιοχής πέρασε οριστικά στις ΗΠΑ. Από το 1843 μέχρι το 1849, το σημερινό Άινταχο ανήκε ντε φάκτο στην επαρχιακή διοίκηση της κυβέρνησης του Όρεγκον. Όταν το Όρεγκον απέκτησε το καθεστώς της πολιτείας των ΗΠΑ, το Άινταχο παρέμεινε ως το υπόλοιπο της επαρχίας που δεν ενσωματώθηκε στην πολιτεία και χαρακτηριζόταν ως η επικράτεια Ουάσινγκτον.
Από τότε και μέχρι τη δημιουργία της επικράτειας του Άινταχο στις 4 Ιουλίου του 1863 με πρωτεύουσα το Λιούιστον, τμήματα της σημερινής πολιτείας πέρασαν στη δικαιοδοσία των επικρατειών του Όρεγκον, του Ουάσινγκτον και της Ντακότα. Η νέα επικράτεια που σχηματίστηκε περιλάμβανε το σημερινό Άινταχο, τη Μοντάνα και το μεγαλύτερο μέρος της σημερινής πολιτείας του Ουαϊόμινγκ. Μετά από αρκετές αλλαγές ως προς το καθεστώς της περιοχής, αλλά και την παράτυπη και χαοτική μεταφορά της πρωτεύουσας της επικράτειας από το Λιούιστον στο Μπόισι το 1865, έγινε μία προσπάθεια διαίρεσης της περιοχής μεταξύ της νεοσύστατης το 1889 πολιτείας της Ουάσινγκτον και της πολιτείας της Νεβάδα. Τελικά, το Άινταχο έγινε αυτόνομη πολιτεία των ΗΠΑ το 1890.
Το σύγχρονο Άινταχο έχει επεκτείνει τις δραστηριότητές του από τα μεταλλωρυχεία και τη γεωργία, στον τουρισμό και τη συστηματική αγροτική παραγωγή, αναπτύσσοντας παράλληλα την έρευνα και την τεχνολογία. Παράλληλα, διατηρείται ως οικονομική δραστηριότητα η δασοκομία και τα ορυχεία.
Πληθυσμός
Το Άινταχο είχε εκτιμώμενο πληθυσμό 1.754.208 το 2018, που ήταν μια αύξηση 37.265 από το προηγούμενο έτος και μια αύξηση 186.626 ή 11.91% από το 2010. Αυτό περιλαμβάνει μια φυσική αύξηση από την τελευταία απογραφή 58.884 ανθρώπων (δηλαδή, 111.131 γεννήσεις μείον 52.247 θανάτους) και αύξηση λόγω καθαρής μετανάστευσης 75.795 ατόμων στο κράτος. Υπάρχουν πολλοί Αμερικανοί αγγλικής και γερμανικής καταγωγής στο Άινταχο. Η μετανάστευση εκτός των Ηνωμένων Πολιτειών οδήγησε σε καθαρή αύξηση 14.522 ατόμων και η μετανάστευση στο εσωτερικό της χώρας οδήγησε σε καθαρή αύξηση 61.273 ατόμων.
Αυτό έκανε το Άινταχο τη δέκατη ταχύτερα αναπτυσσόμενη κατάσταση μετά την Περιφέρεια Κολούμπια (+ 16,74%), Γιούτα (14,37%), Τέξας (+ 14,14%), Φλόριντα (+ 13,29%), Κολοράντο (+ 13,25%), Βόρεια Ντακότα (+ 13,01%), Νεβάδα (+ 12,36%), Αριζόνα (+ 12,20%) και Ουάσινγκτον. Από το 2017 έως το 2018 το Άινταχο σημείωσε τη δεύτερη ταχύτερη ανάπτυξη, πίσω μόνο από τη Νεβάδα.
Η Νάμπα, περίπου 20 μίλια (30 χλμ.) Δυτικά του κέντρου του Μπόισι, έγινε η δεύτερη μεγαλύτερη πόλη της πολιτείας στα τέλη της δεκαετίας του 1990, περνώντας από τα Pocatello και το Idaho Falls. Ο πληθυσμός της Νάμπα ήταν κάτω από 29.000 το 1990 και αυξήθηκε σε πάνω από 81.000 μέχρι το 2010. Βρίσκεται μεταξύ Νάμπα και Μπόισι, ο Meridian γνώρισε επίσης υψηλή ανάπτυξη, από κάτω από 10.000 κατοίκους το 1990 σε πάνω από 75.000 το 2010 και είναι πλέον η τρίτη μεγαλύτερη πόλη του Idaho. Αύξηση 5% ή περισσότερο κατά την ίδια περίοδο παρατηρήθηκε επίσης σε Caldwell, Coeur d'Alene, Post Falls και Twin Falls.
Ο παρακάτω πίνακας δείχνει τη φυλετική σύνθεση του πληθυσμού του Άινταχο από το 2016.
Σύμφωνα με την Αμερικανική έρευνα του 2016, το 12,0% του πληθυσμού του Idaho ήταν ισπανόφωνης ή λατινοαμερικανικής προέλευσης (οποιασδήποτε φυλής): Μεξικάνικος (10,4%), Πουέρτο Ρίκο (0,2%), Κούβας (περίπου 0,0% Λατινική προέλευση (1,3%). Οι πέντε μεγαλύτερες ομάδες προγόνων ήταν: γερμανικά (17,5%), αγγλικά (16,4%), ιρλανδικά (9,3%), αμερικανικά (8,1%) και σκωτσέζικα (3,2%).
Στοιχεία γέννησης
Σημείωση: Οι γεννήσεις στο τραπέζι δεν προστίθενται, επειδή οι Ισπανοί υπολογίζονται τόσο από την εθνικότητά τους όσο και από τη φυλή τους, δίνοντας μεγαλύτερο συνολικό αριθμό.
Οικονομία
Το ακαθάριστο κρατικό προϊόν για το 2015 ήταν 64,9 δισεκατομμύρια δολάρια, και το κατά κεφαλήν εισόδημα βάσει του ΑΕΠ του 2015 και του πληθυσμού του 2015 ήταν 39,100 δολάρια.
Το Άινταχο είναι ένα σημαντικό γεωργικό κράτος, το οποίο παράγει σχεδόν το ένα τρίτο των πατατών που καλλιεργούνται στις Ηνωμένες Πολιτείες. Και οι τρεις ποικιλίες σιταριού, σκοτεινή βόρεια άνοιξη, σκληρό κόκκινο και μαλακό λευκό καλλιεργούνται στην πολιτεία. Η περιοχή Nez Perce θεωρείται κορυφαία μαύρη λευκή τοπία.
Σημαντικές βιομηχανίες στο Άινταχο είναι η επεξεργασία τροφίμων, ξυλεία και προϊόντα ξύλου, μηχανήματα, χημικά προϊόντα, προϊόντα χαρτιού, κατασκευή ηλεκτρονικών ειδών, ασήμι και άλλα ορυχεία, και τουρισμός. Το μεγαλύτερο εργοστάσιο στον κόσμο για τυρί βαρέλι, το ακατέργαστο προϊόν για τυρί που έχει υποστεί επεξεργασία, βρίσκεται στο Gooding του Άινταχο. Έχει χωρητικότητα 120.000 μετρικών τόνων ετησίως τυριού βαρέλι και ανήκει στον όμιλο Glanbia. Το Εθνικό Εργαστήριο του Idaho (INL) είναι το μεγαλύτερο Τμήμα Ενεργειακής Εγκατάστασης στη χώρα ανά περιοχή. Το INL είναι ένα σημαντικό μέρος της οικονομίας του ανατολικού Άινταχο. Το Άινταχο φιλοξενεί επίσης τρεις εγκαταστάσεις της Anheuser-Busch οι οποίες παρέχουν ένα μεγάλο μέρος της βύνης για ζυθοποιίες σε όλη τη χώρα.
Θεόδωρος Ζαΐμης
Ο Θεόδωρος Ζαΐμης (1847 - 1922) ήταν Έλληνας ιατρός και πολιτικός.
Άινταχο
Οικονομία
Μια ποικιλία βιομηχανιών είναι σημαντική. Η υπαίθρια αναψυχή είναι ένα συνηθισμένο παράδειγμα που κυμαίνεται από πολλές χιονοδρομικές και κατηφορικές και χιονοδρομικές περιοχές το χειμώνα μέχρι την εξέλιξη του Lewiston ως κοινότητα συνταξιοδότησης με ήπιους χειμώνες, ξηρό, όλο το χρόνο κλίμα και μία από τις χαμηλότερες μεσαίες ταχύτητες ανέμου οπουδήποτε, σε συνδυασμό με τα ποτάμια για μια ευρεία ποικιλία δραστηριοτήτων. Άλλα παραδείγματα είναι η ATK Corporation, η οποία εκμεταλλεύεται τρία εργοστάσια πυρομαχικών και πυρομαχικών στο Lewiston. Δύο είναι αθλητικοί και το ένα είναι σύμβαση άμυνας. Η κοιλάδα Lewis-Clark διαθέτει επιπλέον ανεξάρτητο κατασκευαστή πυρομαχικών και το εργοστάσιο του όπλου Chipmunk έως ότου αγοράστηκε το 2007 από την Keystone Sporting Arms και η παραγωγή μεταφέρθηκε στο Milton της Πενσυλβανίας. Τέσσερις από τους έξι παγκοσμίως κατασκευασμένους κατασκευαστές αλουμινίου (που τρέχουν ποταμούς) βρίσκονται στην κοιλάδα Lewiston-Clarkston, WA. Τα σταφύλια του κρασιού αναπτύχθηκαν μεταξύ του Kendrick και του Juliaetta στο παλάτι του Idaho από τους γάλλους Rothschilds μέχρι την απαγόρευση. Σύμφωνα με αυτό, ενώ δεν υπάρχουν μεγάλα οινοποιεία ή ζυθοποιεία στο Άινταχο, υπάρχουν πολυάριθμοι και αυξανόμενοι αριθμοί βραβευμένων μπουτίκ οινοποιείων και μικροβιομηχανιών στο βόρειο τμήμα του κράτους.
Θεόδωρος Ζαΐμης
Βιογραφικά στοιχεία
Γεννήθηκε στην Κερπινή Καλαβρύτων και καταγόταν από έναν λιγότερο γνωστό κλάδο της οικογένειας των Ζαΐμηδων. Σπούδασε ιατρική στην Αυστρία και άσκησε το ιατρικό επάγγελμα στην Πάτρα επί μια 25ετία, όντας διευθυντής του χειρουργικού τμήματος. Πραγματοποίησε την πρώτη εγχείρηση έλκους στομάχου και την πρώτη λαπαροτομία στην Ελλάδα. Το 1902 διορίστηκε καθηγητής της χειρουργικής κλινικής του πανεπιστημίου Αθηνών, του οποίου διατέλεσε και πρύτανης μεταξύ 1912 και 1913.
Άινταχο
Οικονομία
Σήμερα η μεγαλύτερη βιομηχανία του Άινταχο είναι ο τομέας της επιστήμης και της τεχνολογίας. Αποτελεί πάνω από το 25% των εσόδων του κράτους και πάνω από το 70% των εξαγωγών του κράτους. Η βιομηχανική οικονομία του Άινταχο αναπτύσσεται, με προϊόντα υψηλής τεχνολογίας να οδηγούν το δρόμο. Από τα τέλη της δεκαετίας του 1970, η Μπόισι έχει αναδειχθεί σε κέντρο κατασκευής ημιαγωγών. Το Μπόισι είναι το σπίτι της Micron Technology, του μοναδικού κατασκευαστή ψηφιακών μαρκών τυχαίας προσπέλασης (DRAM) των ΗΠΑ. Η Micron κατά καιρούς κατασκευάζει επιτραπέζιους υπολογιστές, αλλά με πολύ περιορισμένη επιτυχία. Η Hewlett-Packard έχει λειτουργήσει ένα μεγάλο εργοστάσιο στο Μπόισι από τη δεκαετία του 1970, το οποίο είναι αφιερωμένο κυρίως στην παραγωγή εκτυπωτών LaserJet. Το Clearwater Analytics με έδρα το Μπόισι είναι μια άλλη ταχέως αναπτυσσόμενη εταιρεία επενδύσεων λογιστικής και υποβολής εκθέσεων, η οποία αναφέρει περιουσιακά στοιχεία άνω του ενός τρισεκατομμυρίου δολαρίων. Η ON Semiconductor, της οποίας η παγκόσμια έδρα βρίσκεται στο Pocatello, είναι ένας ευρέως αναγνωρισμένος πρωτοπόρος των σύγχρονων ολοκληρωμένων προϊόντων ημιαγωγών μικτού σήματος, των υπηρεσιών χυτηρίου μικτού σήματος και των δομημένων ψηφιακών προϊόντων. Η Coldwater Creek, ένας λιανοπωλητής γυναικείων ενδυμάτων, έχει την έδρα της στο Sandpoint. Η Sun Microsystems (που αποτελεί σήμερα τμήμα της Oracle Corporation) διαθέτει δύο γραφεία στο Μπόισι και μια αποθήκη μερών στο Pocatello. Ο Sun φέρνει ετήσιους μισθούς ύψους 4 εκατομμυρίων δολαρίων και έσοδα άνω των 300 εκατομμυρίων δολαρίων για το κράτος.
Ορισμένες εταιρείες Fortune 500 ξεκίνησαν ή εντοπίζουν τις ρίζες τους στο Άινταχο, συμπεριλαμβανομένων των Safeway στο American Falls, Albertsons στο Μπόισι, του JR Simplot στο νότιο Άινταχο και της Potlatch Corp. στο Lewiston. Οι αερομεταφορές αερομεταφορών στο Lewiston-Clarkston ήταν μία από τις πέντε εταιρείες στη συγκέντρωση που επικεντρώθηκαν στην Varney Air Lines του Pasco, Ουάσινγκτον, η οποία έγινε η United Airlines και στη συνέχεια η Varney Air Group που έγινε Continental Airlines.
Θεόδωρος Ζαΐμης
Βιογραφικά στοιχεία
Το 1920 εκλέχτηκε βουλευτής και χρημάτισε υπουργός Εκκλησιαστικών και Δημοσίας Εκπαιδεύσεως την περίοδο 1920-1922 στις κυβερνήσεις Κυβέρνηση Δημητρίου Ράλλη 1920, Κυβέρνηση Νικολάου Καλογερόπουλου 1921 και στην Κυβέρνηση Δημητρίου Γούναρη 1921. Επίσης είχε διατελέσει πρόεδρος των Καλαβρυτινών στην Πάτρα το 1895.
Άινταχο
Οικονομία
Ο κρατικός φόρος εισοδήματος φυσικών προσώπων κυμαίνεται από 1,6% έως 7,8% σε οκτώ εισοδήματα. Οι Αϊδαίοι μπορούν να υποβάλουν αίτηση για κρατικές φορολογικές πιστώσεις για φόρους που καταβάλλονται σε άλλα κράτη, καθώς και για δωρεές προς κρατικές εκπαιδευτικές οντότητες του Άινταχο και ορισμένες μη κερδοσκοπικές εγκαταστάσεις για τη νεολαία και την αποκατάσταση.
Θεόδωρος Ζαΐμης
Βιογραφικά στοιχεία
Απεβίωσε στην Αθήνα το 1922 από ανακοπή καρδιάς και τάφηκε στον οικογενειακό του τάφο στο Α΄ νεκροταφείο Αθηνών.
Άινταχο
Οικονομία
Ο κρατικός φόρος επί των πωλήσεων είναι 6% με μια πολύ περιορισμένη, επιλεκτική τοπική επιλογή έως και 6,5%. Ο φόρος πωλήσεων ισχύει για την πώληση, μίσθωση ή μίσθωση ενσώματων προσωπικών ειδών και μερικές υπηρεσίες. Τα τρόφιμα φορολογούνται, αλλά τα συνταγογραφούμενα φάρμακα δεν είναι. Τα καταλύματα ξενοδοχείων, μοτέλ και κατασκηνώσεων φορολογούνται με υψηλότερο ποσοστό (7% έως 11%). Ορισμένες χώρες επιβάλλουν τοπικό φόρο επί των πωλήσεων.
Ο φόρος πωλήσεων εισήχθη στο 3% το 1965, που εγκρίθηκε εύκολα από τους ψηφοφόρους, όπου παρέμεινε μέχρι το 1983.
Το 2014 το Άινταχο εμφανίστηκε ως το δεύτερο πιο φιλικό προς τις επιχειρήσεις κράτος, κατατάσσοντας την Utah, με βάση μια μελέτη που βασίζεται σε στοιχεία από πάνω από 12.000 ιδιοκτήτες μικρών επιχειρήσεων.
Το Άινταχο έχει μια λαχειοφόρο λαχειοφόρο αγορά που συνεισέφερε 333,5 εκατομμύρια δολάρια σε πληρωμές σε όλα τα δημόσια σχολεία του Idaho και στην τριτοβάθμια εκπαίδευση του Idaho από το 1990 έως το 2006.
Ενέργεια
Από το 2017, η πρωτογενής πηγή ενέργειας στο Άινταχο ήταν υδροηλεκτρική και η εταιρεία είχε συνολικές λιανικές πωλήσεις 23.793.790 megawatthours (MWh). Από το 2017, η Idaho διέθετε μια ρυθμιζόμενη αγορά ηλεκτρικής ενέργειας, με την Επιτροπή Δημόσιων Επιχειρήσεων του Idaho να ρυθμίζει τις τρεις βασικές υπηρεσίες κοινής ωφέλειας της Avista Utilities, της Idaho Power και της Rocky Mountain Power.
Το ενεργειακό τοπίο του Idaho είναι ευνοϊκό για την ανάπτυξη συστημάτων ανανεώσιμων πηγών ενέργειας. Το κράτος είναι πλούσιο σε ανανεώσιμες πηγές ενέργειας αλλά έχει περιορισμένους πόρους από ορυκτά καύσιμα. Ο ποταμός φιδών και οι μικρότερες λεκάνες απορροής του ποταμού παρέχουν στο Άινταχο μερικές από τις καλύτερες πηγές υδροηλεκτρικής ενέργειας του έθνους και οι γεωλογικά ενεργές ορεινές περιοχές έχουν σημαντική γεωθερμική ενέργεια και δυναμικό αιολικής ενέργειας. Αυτές οι πραγματικότητες έχουν διαμορφώσει ένα μεγάλο μέρος του ενεργειακού τοπίου του κράτους.
Το Άινταχο εισάγει το μεγαλύτερο μέρος της ενέργειας που καταναλώνει. Οι εισαγωγές αντιπροσωπεύουν περισσότερο από το 80% της κατανάλωσης ενέργειας, συμπεριλαμβανομένου του συνόλου του φυσικού αερίου και των προμηθειών πετρελαίου του Idaho και περισσότερο από το ήμισυ της ηλεκτρικής του ενέργειας. Από την ηλεκτρική ενέργεια που καταναλώθηκε στο Άινταχο το 2005, το 48% προέρχεται από την υδροηλεκτρική ενέργεια, το 42% προέρχεται από την καύση άνθρακα και το 9% από την καύση φυσικού αερίου. Το υπόλοιπο προήλθε από άλλες ανανεώσιμες πηγές όπως ο άνεμος.
Οι πολυάριθμες ποτάμιες λεκάνες του κράτους επιτρέπουν σε υδροηλεκτρικούς σταθμούς να παρέχουν 556.000 MWh, ποσό που αντιστοιχεί στα τρία τέταρτα της ηλεκτρικής ενέργειας του Άινταχο που παράγεται στο κράτος. Το κράτος της Ουάσινγκτον παρέχει το μεγαλύτερο μέρος του φυσικού αερίου που χρησιμοποιείται στο Άινταχο μέσω ενός από τα δύο μεγάλα συστήματα αγωγών που τροφοδοτούν το κράτος. Αν και το κράτος βασίζεται σε πηγές εκτός του κράτους για ολόκληρη την παροχή φυσικού αερίου, χρησιμοποιεί μονάδες φυσικού αερίου για παραγωγή 127.000 MWh ή περίπου δέκα τοις εκατό της παραγωγής του. Η παραγωγή άνθρακα και η μικρή σειρά ανεμογεννητριών του κράτους προμηθεύει το υπόλοιπο της ηλεκτρικής ενέργειας του κράτους. Το κράτος παράγει 739.000 MWh, αλλά εξακολουθεί να χρειάζεται να εισάγει το ήμισυ του ηλεκτρικού ρεύματός του από το κράτος προς κάλυψη της ζήτησης.
Επιπλέον, το Άινταχο έχει επίσης τον 6ο ταχύτερα αυξανόμενο πληθυσμό στις Ηνωμένες Πολιτείες, ο οποίος αναμένεται να αυξηθεί κατά 31% από το 2008 έως το 2030. Αυτή η προβλεπόμενη αύξηση του πληθυσμού θα συμβάλει σε αύξηση της ζήτησης κατά 42% μέχρι το 2030, υδροηλεκτρικών πόρων.
Το Idaho έχει μια ανώτατη εκτίμηση του αναπτυξιακού δυναμικού να παράγει 44.320 GWh / έτος από 18.076 MW αιολικής ενέργειας και 7.467.000 GWh / έτος από ηλιακή ενέργεια χρησιμοποιώντας 2.061.000 MW φωτοβολταϊκών (PV), συμπεριλαμβανομένων 3.224 MW φωτοβολταϊκών σε στέγες και 1.267.000 MW της συγκεντρωμένης ηλιακής ενέργειας.
Μεταφορά
Το Τμήμα Μεταφορών του Άινταχο είναι ο κυβερνητικός οργανισμός που είναι αρμόδιος για την υποδομή μεταφορών του Idaho, συμπεριλαμβανομένων των λειτουργιών και της συντήρησης καθώς και του σχεδιασμού για μελλοντικές ανάγκες. Ο οργανισμός είναι επίσης υπεύθυνος για την επίβλεψη της εκταμίευσης ομοσπονδιακών, κρατικών και επιχορηγήσεων για τα προγράμματα μεταφορών του κράτου.
Αυτοκινητόδρομοι
Το Άινταχο είναι ένα από τα λίγα κράτη στο έθνος χωρίς σημαντικό αυτοκινητόδρομο που συνδέει τις δύο μεγαλύτερες μητροπολιτικές περιοχές του, το Μπόισι στο νότο και το Coeur d'Alene στα βόρεια. Το US-95 συνδέει τα δύο άκρα του κράτους, αλλά όπως και πολλοί άλλοι αυτοκινητόδρομοι στο Άινταχο, χρειαζόμαστε άσχημα την επισκευή και την αναβάθμιση. Το 2007, το Τμήμα Μεταφορών του Idaho δήλωσε ότι η υποδομή εθνικών οδών του κράτους αντιμετωπίζει έλλειμμα 200 εκατομμυρίων δολαρίων ετησίως σε συντήρηση και αναβαθμίσεις. Ο I-84 είναι ο κεντρικός αυτοκινητόδρομος που συνδέει τα νοτιοανατολικά και νοτιοδυτικά τμήματα του κράτους, μαζί με τα I-86 και I-15.
Αεροδρόμια
Τα μεγάλα αεροδρόμια περιλαμβάνουν το Διεθνές Αεροδρόμιο του Μπόισι που εξυπηρετεί τη νοτιοδυτική περιοχή του Άινταχο και το Διεθνές Αεροδρόμιο Spokane (στο Spokane, Ουάσινγκτον) που εξυπηρετεί το βόρειο Άινταχο. Άλλα αεροδρόμια με προγραμματισμένη υπηρεσία είναι το περιφερειακό αεροδρόμιο Pullman-Μόσχα που εξυπηρετεί το Palouse. το Lewiston-Nez Perce County Airport, που εξυπηρετεί την κοιλάδα Lewis-Clark και το βόρειο κεντρικό και δυτικό κεντρικό Idaho. Το περιφερειακό αεροδρόμιο Magic Valley στο Twin Falls. το Περιφερειακό Αεροδρόμιο του Idaho Falls. και το περιφερειακό αεροδρόμιο Pocatello.
Σιδηρόδρομοι
Το Άινταχο εξυπηρετείται από τρία διηπειρωτικά σιδηρόδροχα. Το Burlington Northern Santa Fe (BNSF) συνδέει το Ihdho Panhandle με το Σιάτλ, το Πόρτλαντ και το Spokane στα δυτικά και τη Μινεάπολη και το Σικάγο προς τα ανατολικά. Το BNSF ταξιδεύει μέσω κομητειών Kootenai, Bonner και Boundary. Το Union Pacific Railroad διασχίζει το North Idaho που εισέρχεται από τον Καναδά μέσω του Boundary και του Bonner και προχωρά στο Spokane. Το Canadian Pacific Rail χρησιμοποιεί τις σιδηροδρομικές γραμμές Union Pacific Railways στο Βόρειο Άινταχο που μεταφέρουν προϊόντα από την Αλμπέρτα στο Σποκέιν και το Πόρτλαντ του Όρεγκον. Ο Έμπειρος οικοδόμος της Amtrak διασχίζει το βόρειο Άινταχο, με τη μοναδική στάση του στο Sandpoint. Το Montana Rail Link λειτουργεί επίσης μεταξύ Billings, Montana και Sandpoint, Idaho
Το Union Pacific Railroad διασχίζει επίσης το Νότιο Άινταχο που ταξιδεύει μεταξύ Πόρτλαντ, Όρεγκον, Πράσινο Ποτάμι, Ουαϊόμινγκ και Ογκντεν της Γιούτα και εξυπηρετεί το Μπόισι, τη Νάμπα το Twin Falls και το Pocatello.
Λιμάνια
Το λιμάνι του Lewiston είναι το πιο απομακρυσμένο εσωτερικό λιμάνι του Ειρηνικού στη δυτική ακτή. Μια σειρά φραγμάτων και κλειδαριών στον Ποταμό Φίδι και στον ποταμό Κολούμπια διευκολύνει το ταξίδι από το Lewiston στο Πόρτλαντ, όπου τα εμπορεύματα φορτώνονται σε ωκεάνια πλοία.
Εξωτερικοί σύνδεσμοι
Αινταχο
1744
Η παρούσα σελίδα αφορά το έτος 1744 κατά το Γρηγοριανό ημερολόγιο
Θάνατοι
Κατηγορία:Έτη
Εκλογική περιφέρεια Αττικής
Σύμφωνα με το ελληνικό εκλογικό σύστημα, ο νομός Αττικής μέχρι το 2018 διαιρούταν σε πέντε εκλογικές περιφέρειες: Α' Αθηνών,  Β' Αθηνών,  Α' Πειραιώς,  Β' Πειραιώς και νομού Αττικής.
Η εκλογική περιφέρεια νομού Αττικής ή Υπολοίπου Αττικής, όπως λεγόταν παλαιότερα, περιελάμβανε 18 Καλλικρατικούς δήμους και αντιπροσώπευε περίπου 500.000 δημότες. Από τις εκλογές του Ιανουαρίου του 2015 εξέλεγε 15 βουλευτές στο Ελληνικό Κοινοβούλιο και αποτελούσε την τρίτη μεγαλύτερη εκλογική περιφέρεια της Ελλάδας μετά τις περιφέρειες της Β' Αθηνών και της Α' Θεσσαλονίκης, με συνεχή αυξητική τάση τόσο σε επίπεδο ψηφοφόρων, όσο και σε αναλογία βουλευτικών εδρών, καθώς από τις πρώτες εκλογές της μεταπολίτευσης το 1974 ως σήμερα, ο αριθμός των εδρών της περιφέρειας υπερδιπλασιάστηκε (15 από 6).
Το 2018 αποφασίστηκε η κατάτμηση της εκλογικής περιφέρειας Αττικής στις εκλογικές περιφέρειες Α΄ Ανατολικής Αττικής και Β΄ Δυτικής Αττικής.
Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από τη μεταπολίτευση και μετά στην περιφέρεια Αττικής. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.